VS002080
Datum: 1998-11-21T01:00:00.000+01:00
datum_sodbe_i_stopnje: 2007-10-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 71.432,32 EUR
opombe: II Ips 574/2009 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

## Škodni dogodek

Prometna nesreča.

## Poškodba

Večkosovni zlom v srednji tretjini leve stegnenice, zlom sklepne ponvice levega kolka, pomik leve sramne kosti navzgor, obtolčenje levega pljučnega krila, udarec v trebuh, udarnino s posledično obsežno podplutbo leve ledvene regije in udarne razpočne rane na obeh straneh čela.

## Telesne bolečine

24.000,00 EUR Zelo hude 45 min, hude stalne 1-2 uri, občasne 18-25 dni; srednje hude stalne 15-22 dni, občasne 21-30 dni; zmerne stalne 6-9 tednov, občasne od avgusta 1999, ko je pričel obremenjevati nogo. Te bolečine naj bi se z leti stopnjevale od stalnih, srednje hudih do hudih bolečin, ko bo nujna vstavitev endoproteze. Trpel bo tudi bodoče bolečine, in sicer stalnem zmerne v območju kolka, srednje hude občasne pa bo trpel pri in po večjih obremenitvah po daljšem stanju ali napornejši hoji, dolgotrajnem sedenju, brez zmožnosti za spreminjanje položaja in tudi ob spremembah vremena. Občasne bolečine bodo prehajale v stalne. Trpi tudi nočne bolečine, ki so tipične za artrozo kolka in jih trpi stalno kot zmerne in občasno kot srednje hude.

#### Hospitalizacija

Namestitev skeletne trakcije skozi golenice v lokalni anesteziji, 6 dni intenzivne nege, 27 dni prve hospitalizacije, 13 dni druge hospitalizacija, druga operacija v splošni narkozi (odvzem kosti iz leve črevnice), 11 dnevna tretja hospitalizacija, tretja operacija v splošni narkozi.

#### Ambulantno zdravljenje

15x kontrolni pregled pri kirurgu, 45x pregled pri osebni zdravnici, 2x pregled pri ortopedu.

#### Rehabilitacija

14 dnevna hospitalizacija v zdravilišču, 29 fizioterapij.

#### Nevšečnosti med zdravljenjem

UZ trebuha, aplikacija infuzijskih tekočin, RTG slikanja, jemanje tablet proti bolečinam, 7 mesečna razbremenilna hoja z dvema berglam ter nadalje hoja z eno berglo, 441 dni bolniškega staleža, delo v skrajšanem delovnem času 410 dni.

## Strah

6.259,39 EUR Izjemno močan primarni strah (nekaj ur), sekundarni strah srednje intenzitete pred vsemi tremi operacijami (vse skupaj 6 dni) ter v obliki dolgotrajne zmerne zaskrbljenosti za izid zdravljenja (napovedane težave s kolkom).

## Zmanjšanje življenjske aktivnosti

37.000,00 EUR Razporejen v III. kategorijo invalidnosti, trajno nesposoben za vsako dalj časa trajajoče stanje, daljšo hojo po ravnem terenu, še posebej če je vezana na prenašanje kakršnihkoli bremen, trajno nesposoben za vsakršno hojo po neravnem terenu s premagovanjem naravnih ovir ali stopnic, za aktivnosti, ki zahtevajo počepanje ali klečanje in dvigovanje iz počepa, oviran je pri sedenju na nizkih sedežnih površinah, še težje pa s takšnih površin vstaja. Težave ima pri oblačenju nogavic, obuvanju čevljev in podobno. Sposoben je le za sedečo delo, pri katerem ima možnost, da občasno vstane in se razgiba. Omejen je na vseh področjih zaposlitve (dela doma), športnih aktivnostih in družabnega življenja. Pred nezgodo je bil zaposlen kot mojster izdelave elektrokomponent. Po poškodbi ima pretežno sedečo delo. Ne zmore več težkih del, ne more se ukvarjati s sinom, opustil je gasilstvo, sodelovanje v nogometni ekipi, aktivno kolesarjenje in rekreativno smučanje. Psiholog je ugotovil, da je imel tožnik hude psihične stiske zaradi življenjske izgube in prikrajšanosti, ki ju prinaša telesna prizadetost. V prvih dveh letih je imel duševne motnje v smislu prilagoditvenih motenj (doživljal tesnobo in depresivnost). Ko se je vrnil na delo je imel nove psihične obremenitve zaradi spremembe delovnega mesta (zanj je pomenilo razvrednotenje). Te psihične obremenitve je psiholog ocenil kot trajne in še vedno trajajo.

## Skaženost

4.172,93 EUR 28 cm dolga bleda pooperativna brazgotina na zunanji strani levega stegna in 8 cm dolga bleda rožnata brazgotina nad levo črevnic-zaradi tega trpi blažje duševne bolečine. Brazgotine na čelu kot posledica udarno razpočnih ran ne predstavljajo pomembnega estetskega primanjkljaja, prav tako ne brazgotine na trebuhu. Tipično kolcno šepanje, ki je očitnejše pri hitrejši hoji. Tožnik v sled navedenega duševno trpi.

**Zveza:**

ZOR člen 200, 203